CELEX: 32020R1406
Language: ro
Date: 2020-10-02 00:00:00
Title: Regulamentul de punere în aplicare (UE) 2020/1406 al Comisiei din 2 octombrie 2020 de stabilire a standardelor tehnice de punere în aplicare privind procedurile și formularele pentru schimbul de informații și cooperarea dintre autoritățile competente, ESMA, Comisie și alte entități în conformitate cu articolul 24 alineatul (2) și articolul 25 din Regulamentul (UE) nr. 596/2014 al Parlamentului European și al Consiliului privind abuzul de piață (Text cu relevanță pentru SEE)

7.10.2020   
               
               
                  RO
               
               
                  Jurnalul Oficial al Uniunii Europene
               
               
                  L 325/7
               
            
         REGULAMENTUL DE PUNERE ÎN APLICARE (UE) 2020/1406 AL COMISIEI
         din 2 octombrie 2020
         de stabilire a standardelor tehnice de punere în aplicare privind procedurile și formularele pentru schimbul de informații și cooperarea dintre autoritățile competente, ESMA, Comisie și alte entități în conformitate cu articolul 24 alineatul (2) și articolul 25 din Regulamentul (UE) nr. 596/2014 al Parlamentului European și al Consiliului privind abuzul de piață
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 596/2014 al Parlamentului European și al Consiliului din 16 aprilie 2014 privind abuzul de piață (Regulamentul privind abuzul de piață) și de abrogare a Directivei 2003/6/CE a Parlamentului European și a Consiliului și a Directivelor 2003/124/CE, 2003/125/CE și 2004/72/CE ale Comisiei (1), în special articolul 24 alineatul (3) al treilea paragraf și articolul 25 alineatul (9) al treilea paragraf,
         întrucât:
         
                     (1)
                  
                  
                     Articolul 24 alineatul (2) din Regulamentul (UE) nr. 596/2014 le impune autorităților competente să comunice Autorității Europene pentru Valori Mobiliare și Piețe (ESMA) toate informațiile necesare pentru ca aceasta să își îndeplinească atribuțiile în conformitate cu articolul 35 din Regulamentul (UE) nr. 1095/2010 al Parlamentului European și al Consiliului (2). Articolul 25 din Regulamentul (UE) nr. 596/2014 le impune autorităților competente să coopereze și să efectueze schimburi de informații între ele și cu ESMA, cu Comisia (în legătură cu mărfurile care sunt produse agricole menționate în anexa I la tratat), cu Agenția pentru Cooperarea Autorităților de Reglementare din Domeniul Energiei (ACER) și cu autoritățile naționale de reglementare (în legătură cu produsele energetice angro), precum și cu autoritățile naționale relevante și cu autoritățile de reglementare din țări terțe responsabile pentru piețele spot respective, inclusiv cu autoritatea de monitorizare a licitațiilor și cu autoritățile competente, cu administratorii de registre, inclusiv cu administratorul central și cu alte organe publice însărcinate cu supravegherea sistemului de comercializare a certificatelor de emisii, în legătură cu certificatele de emisii.
                  
               
                     (2)
                  
                  
                     Regulamentul de punere în aplicare (UE) 2018/292 al Comisiei (3) a stabilit deja procedurile și formularele pentru schimbul de informații și asistență între autoritățile competente în temeiul articolului 25 din Regulamentul (UE) nr. 596/2014. Se așteaptă să fie stabilite norme separate în ceea ce privește cooperarea cu autoritățile de reglementare din țările terțe care sunt responsabile pentru piețele spot respective. Prin urmare, ar trebui ca prezentul regulament să aibă ca obiect cooperarea și schimbul de informații cu ESMA desfășurate în conformitate cu articolul 24 alineatul (2) din regulamentul respectiv, precum și cooperarea cu alte entități desfășurată în conformitate cu articolul 25 din regulamentul respectiv.
                  
               
                     (3)
                  
                  
                     În mod normal, ar trebui ca schimburile de informații să se efectueze în scris. Cu toate acestea, ar trebui ca, atunci când este cazul, să fie posibile și comunicările verbale, inclusiv, în special, înainte de trimiterea unei cereri scrise de cooperare sau de schimb de informații, pentru a furniza informații cu privire la viitoarea cerere de cooperare sau pentru a discuta eventualele aspecte din cauza cărora ar putea fi dificil să se dea curs cererii respective. Ar trebui ca cererile de cooperare să poată fi comunicate verbal și în situații de urgență, cu condiția ca situațiile respective să nu se datoreze pur și simplu unei întârzieri cauzate de partea solicitantă.
                  
               
                     (4)
                  
                  
                     Cererea ar trebui să cuprindă suficiente informații cu privire la obiectul cooperării, precizând inclusiv motivele cererii și contextul acesteia, pentru a-i permite autorității căreia i se adresează să o prelucreze cu ușurință și eficiență. Indicarea faptelor care dau naștere unei suspiciuni nu ar trebui să fie considerată o condiție prealabilă pentru ca o autoritate solicitantă să primească asistență, atât timp cât informațiile solicitate sunt necesare pentru ca autoritatea respectivă să își îndeplinească atribuțiile.
                  
               
                     (5)
                  
                  
                     În cazul în care ESMA și ACER indică împreună o interfață de comunicare securizată care să fie utilizată de autoritățile competente și de ESMA pentru schimbul de informații cu ACER și cu autoritățile naționale de reglementare, ar trebui ca utilizarea interfeței respective să fie obligatorie pentru scopurile specificate relevante.
                  
               
                     (6)
                  
                  
                     Ar trebui ca procedurile și formularele utilizate pentru schimbul de informații și pentru acordarea cooperării să asigure confidențialitatea tuturor informațiilor schimbate sau transmise, precum și respectarea normelor privind prelucrarea datelor cu caracter personal și libera circulație a datelor cu caracter personal.
                  
               
                     (7)
                  
                  
                     Prezentul regulament are la bază proiectele de standarde tehnice de punere în aplicare transmise Comisiei de către ESMA.
                  
               
                     (8)
                  
                  
                     ESMA nu a efectuat consultări publice cu privire la proiectele de standarde tehnice de punere în aplicare pe care se bazează prezentul regulament și nici nu a analizat costurile și beneficiile potențiale ale introducerii procedurilor și formularelor destinate utilizării de către autoritățile și entitățile cărora li se aplică prezentul regulament, deoarece acest demers ar fi fost disproporționat în raport cu domeniul de aplicare și cu impactul standardelor tehnice de punere în aplicare respective, având în vedere că prezentul regulament ar viza doar autoritățile și entitățile respective și nu i-ar viza pe participanții la piață.
                  
               
                     (9)
                  
                  
                     ESMA a solicitat punctul de vedere al Grupului părților interesate din domeniul valorilor mobiliare și piețelor, instituit în conformitate cu articolul 37 din Regulamentul (UE) nr. 1095/2010,
                  
               ADOPTĂ PREZENTUL REGULAMENT:
         
            Articolul 1
            Domeniu de aplicare
            Prezentul regulament se aplică în cazul cooperării și schimbului de informații dintre următoarele organisme (denumite în prezentul regulament „organismele specificate”), desfășurate în conformitate cu următoarele dispoziții:
            
                        (a)
                     
                     
                        între autoritățile competente și ESMA, în conformitate cu articolul 24 alineatul (2) sau cu articolul 25 alineatul (1), (5) sau (7) din Regulamentul (UE) nr. 596/2014;
                     
                  
                        (b)
                     
                     
                        între autoritățile competente și Comisie, în conformitate cu articolul 25 alineatul (1) al doilea paragraf din regulamentul menționat, în legătură cu mărfurile care sunt produse agricole;
                     
                  
                        (c)
                     
                     
                        între autoritățile competente și Agenția pentru Cooperarea Autorităților de Reglementare din Domeniul Energiei (ACER) sau autoritățile naționale de reglementare, în conformitate cu articolul 25 alineatul (3) sau (5) din regulamentul menționat, în legătură cu produsele energetice angro;
                     
                  
                        (d)
                     
                     
                        între ESMA și ACER sau autoritățile naționale de reglementare, în conformitate cu articolul 25 alineatele (3) și (5) din regulamentul menționat, în legătură cu produsele energetice angro;
                     
                  
                        (e)
                     
                     
                        între autoritățile competente și autoritățile naționale de reglementare relevante care sunt responsabile pentru piețele spot respective, în conformitate cu articolul 25 alineatul (8) primul paragraf din regulamentul menționat;
                     
                  
                        (f)
                     
                     
                        între autoritățile competente și entitățile menționate la articolul 25 alineatul (8) al doilea paragraf literele (a) și (b) din regulamentul menționat, în legătură cu certificatele de emisii.
                     
                  
         
            Articolul 2
            Definiție
            În sensul prezentului regulament, „mijloace electronice” înseamnă echipamente electronice de procesare (inclusiv compresie digitală), stocare și transmitere a datelor prin cablu, unde radio, tehnologie optică sau prin orice alte mijloace electromagnetice.
         
         
            Articolul 3
            Puncte de contact
            
               (1)   Până la 26 noiembrie 2020, ESMA invită toate celelalte organisme specificate să îi furnizeze detalii cu privire la punctul sau punctele de contact desemnat(e) de fiecare organism în scopul cooperării și al schimbului de informații menționate la articolele 24 și 25 din Regulamentul (UE) nr. 596/2014 și să o informeze cu privire la orice modificare ulterioară a detaliilor respective.
            
            
               (2)   FISMA invită toate celelalte organisme specificate să confirme sau să actualizeze detaliile furnizate de acestea în temeiul alineatului (1), cel puțin o dată pe an.
            
            
               (3)   ESMA menține o listă actualizată cuprinzând detaliile furnizate sau actualizate în temeiul alineatelor (1) și (2), precum și detaliile punctelor de contact din cadrul ESMA care au fost desemnate în sensul prezentului regulament și transmite lista actualizată tuturor celorlalte organisme specificate.
            
            
               (4)   În scopul cooperării și al schimbului de informații care intră sub incidența prezentului regulament, organismele specificate utilizează cea mai recentă listă transmisă în temeiul alineatului (3).
            
         
         
            Articolul 4
            Mijloace de comunicare
            
               (1)   Cu excepția cazului în care se prevede altfel în prezentul regulament, orice comunicare efectuată în scopul cooperării sau al schimburilor de informații care intră sub incidența prezentului regulament trebuie efectuată prin poștă, prin fax sau prin mijloace electronice.
            
            
               (2)   La stabilirea celor mai adecvate mijloace de comunicare într-un anumit caz, trebuie să se țină seama în mod corespunzător de aspectele legate de confidențialitate, de timpul necesar pentru transmiterea corespondenței, de volumul materialului care urmează a fi comunicat și de ușurința cu care se poate obține accesul la informații.
            
            
               (3)   Fără a limita caracterul general al alineatului (2), în cazul în care se utilizează mijloace electronice, trebuie ca acestea să asigure caracterul complet, integritatea și confidențialitatea informațiilor în timpul transmiterii.
            
            
               (4)   Dacă ESMA și ACER indică împreună un anumit sistem electronic care să fie utilizat pentru comunicările cu ACER și cu autoritățile naționale de reglementare care intră sub incidența prezentului regulament, pentru scopurile precizate se utilizează sistemul respectiv.
            
         
         
            Articolul 5
            Cererile de informații sau de cooperare
            
               (1)   Atunci când solicită cooperarea sau schimbul de informații în conformitate cu prezentul regulament, organismul solicitant utilizează formularul prevăzut în anexa I și:
               
                           (a)
                        
                        
                           precizează detaliile informațiilor sau ale cooperării solicitate și
                        
                     
                           (b)
                        
                        
                           identifică, după caz, eventualele aspecte legate de confidențialitatea informațiilor care ar putea fi obținute.
                        
                     
            
               (2)   Organismul solicitant poate anexa la cererea formulată orice document sau material justificativ pe care îl consideră necesar pentru a fundamenta cererea.
            
            
               (3)   În cazurile urgente, organismul solicitant poate formula cererea verbal. Cu excepția cazului în care organismul specificat căruia îi este adresată cererea („organismul solicitat”) este de acord să procedeze altfel, cererea verbală în cauză trebuie să fie confirmată ulterior în scris, fără întârzieri nejustificate.
            
         
         
            Articolul 6
            Confirmarea de primire
            Organismul solicitat trebuie să îi confirme organismului solicitant primirea cererii în termenul specificat în cererea scrisă ori în confirmarea scrisă a cererii verbale formulate în conformitate cu articolul 5 sau, în cazul în care nu se specifică niciun termen, în 10 zile de la primirea cererii scrise sau a confirmării scrise în cauză. Confirmarea de primire se întocmește cu ajutorul formularului prevăzut în anexa II și include, pe cât posibil, data estimată la care se va trimite răspunsul.
         
         
            Articolul 7
            Răspunsul la o cerere
            
               (1)   Dacă organismul solicitat are nevoie de clarificarea unei cereri formulate în conformitate cu articolul 5, acesta solicită clarificarea respectivă de la organismul solicitant, fără întârzieri nejustificate, prin orice mijloc adecvat, fie verbal, fie în scris. Organismul solicitant furnizează clarificarea în cauză fără întârzieri nejustificate.
            
            
               (2)   Atunci când dă curs unei cereri formulate în conformitate cu articolul 5, organismul solicitat:
               
                           (a)
                        
                        
                           utilizează formularul prevăzut în anexa III;
                        
                     
                           (b)
                        
                        
                           ia toate măsurile rezonabile în limita competențelor sale pentru a acorda cooperarea sau a furniza informațiile solicitate; și
                        
                     
                           (c)
                        
                        
                           acționează fără întârziere și într-un mod care să garanteze că orice măsură de reglementare necesară poate fi luată cu celeritate, ținând seama de complexitatea cererii în cauză și de eventuala necesitate de a implica părți terțe.
                        
                     
            
               (3)   Dacă organismul solicitat este o autoritate competentă care refuză să dea curs cererii, integral sau parțial, într-una dintre situațiile excepționale enumerate la articolul 25 alineatul (2) din Regulamentul (UE) nr. 596/2014, acesta informează fără întârziere organismul solicitant prin orice mijloc adecvat, fie verbal, fie în scris. Ulterior, organismul solicitat trebuie să își confirme decizia în scris, indicând pe care dintre situațiile excepționale menționate s-a bazat refuzul său.
            
         
         
            Articolul 8
            Procedurile de prelucrare a cererilor în curs
            
               (1)   În cazul în care organismul solicitat ia cunoștință de circumstanțe care ar putea conduce la o întârziere de mai mult de 10 zile lucrătoare față de data estimată a răspunsului, acesta informează autoritatea solicitantă fără întârzieri nejustificate.
            
            
               (2)   După caz, organismul solicitat îi transmite organismului solicitant informări periodice cu privire la evoluția unei cereri în curs de prelucrare, inclusiv estimări revizuite ale datei avute în vedere pentru transmiterea răspunsului.
            
            
               (3)   În cazul în care s-a indicat faptul că cererea este urgentă, organismul solicitat se consultă cu organismul solicitant în privința frecvenței cu care trebuie realizate informările.
            
            
               (4)   Organismele specificate cooperează între ele pentru a depăși orice dificultate care poate apărea atunci când se dă curs unei cereri.
            
         
         
            Articolul 9
            Cooperarea sau schimbul de informații nesolicitat(ă)
            
               (1)   În scopul cooperării sau al schimbului de informații care intră sub incidența prezentului regulament, dar nu face obiectul unei cereri specifice, inclusiv în scopul comunicărilor ulterioare legate de aceasta (acesta), se utilizează formularul prevăzut în anexa IV.
            
            
               (2)   În cazul unui schimb de informații menționat la articolul 25 alineatele (3), (5) și (8) din Regulamentul (UE) nr. 596/2014 care intră sub incidența prezentului regulament, dacă autoritatea competentă consideră că informațiile ar trebui furnizate urgent, aceasta le poate transmite verbal, cu condiția ca informațiile să fie transmise ulterior și în scris, fără întârzieri nejustificate, utilizând formularul prevăzut în anexa IV.
            
         
         
            Articolul 10
            Proceduri de cooperare
            
               (1)   În vederea asigurării unei acțiuni coordonate în temeiul articolului 25 alineatul (3) din Regulamentul (UE) nr. 596/2014 privind cazurile transfrontaliere care implică instrumente financiare legate de produsele energetice angro, autoritățile competente participă, atunci când ACER le cere acest lucru, la un grup de investigație transfrontalier instituit în temeiul articolului 16 alineatul (4) litera (c) din Regulamentul (UE) nr. 1227/2011 al Parlamentului European și al Consiliului (4).
            
            
               (2)   În vederea asigurării unei abordări coerente a punerii în aplicare a normelor relevante prevăzute în Regulamentele (UE) nr. 596/2014 și (UE) nr. 1227/2011, ESMA și ACER se consultă reciproc în mod regulat, indiferent de existența unui caz specific.
            
            
               (3)   În cazul în care se solicită ESMA să coordoneze o investigație sau o inspecție cu efect transfrontalier, în temeiul articolului 25 alineatul (6) al doilea paragraf din Regulamentul (UE) nr. 596/2014, ESMA poate institui ad-hoc un grup temporar care să includă autoritățile competente din statele membre afectate de respectiva investigație sau inspecție.
            
         
         
            Articolul 11
            Sesizarea ESMA în temeiul articolului 25 alineatul (7)
            Sesizarea ESMA în temeiul articolului 25 alineatul (7) din Regulamentul (UE) nr. 596/2014 cu privire la respingerea sau nepreluarea unei cereri într-un termen rezonabil se efectuează în scris și include:
            
                        (a)
                     
                     
                        o copie a cererii de cooperare sau de schimb de informații și a oricărui răspuns primit;
                     
                  
                        (b)
                     
                     
                        motivele pentru care ESMA a fost sesizată cu privire la respingerea sau nepreluarea cererii.
                     
                  
         
            Articolul 12
            Restricțiile și utilizările permise ale informațiilor
            
               (1)   Atunci când utilizează formularele din anexe, organismele specificate includ și un avertisment corespunzător privind confidențialitatea, în conformitate cu formularul relevant.
            
            
               (2)   Organismul solicitat nu divulgă existența și conținutul unei cereri de cooperare sau de schimb de informații care intră sub incidența prezentului regulament, cu excepția cazului în care organismul solicitant consimte ca acestea să fie divulgate. În cazul în care consimțământul nu a fost dat și nu este fezabil în practică să se dea curs cererii fără a divulga existența sau conținutul acesteia, organismul solicitant își retrage sau își suspendă cererea până când își poate da consimțământul pentru divulgare.
            
            
               (3)   Informațiile primite în cadrul unei cereri de cooperare sau de schimb de informații care intră sub incidența prezentului regulament se utilizează de către organismul specificat care le primește doar pentru a-și îndeplini atribuțiile și a-și exercita funcțiile sau pentru a asigura respectarea ori punerea în aplicare a Regulamentului (UE) nr. 596/2014 sau, după caz, a Regulamentului (UE) 1227/2011, inclusiv, dar fără a se limita la inițierea sau efectuarea de proceduri penale, administrative, civile sau disciplinare ori acordarea de asistență în cadrul unor astfel de proceduri care rezultă dintr-o încălcare a dispozițiilor regulamentelor respective.
            
         
         
            Articolul 13
            Intrare în vigoare
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 2 octombrie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 173, 12.6.2014, p. 1.
         
            (2)  Regulamentul (UE) nr. 1095/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea Europeană pentru Valori Mobiliare și Piețe), de modificare a Deciziei nr. 716/2009/CE și de abrogare a Deciziei 2009/77/CE a Comisiei (JO L 331, 15.12.2010, p. 84).
         
            (3)  Regulamentul de punere în aplicare (UE) 2018/292 al Comisiei din 26 februarie 2018 de stabilire a standardelor tehnice de punere în aplicare privind procedurile și formularele pentru schimbul de informații și asistență între autoritățile competente în conformitate cu Regulamentul (UE) nr. 596/2014 al Parlamentului European și al Consiliului privind abuzul de piață (JO L 55, 27.2.2018, p. 34).
         
            (4)  Regulamentul (UE) nr. 1227/2011 al Parlamentului European și al Consiliului din 25 octombrie 2011 privind integritatea și transparența pieței angro de energie (JO L 326, 8.12.2011, p. 1).
      
      
         
            ANEXA I
            Formular de cerere de asistență
            CERERE DE ASISTENȚĂ
            
               
            
               
            
               
            
               
            
               
         
      
      
         
            ANEXA II
            Formular de confirmare de primire a unei cereri de asistență
            CONFIRMARE DE PRIMIRE A UNEI CERERI DE ASISTENȚĂ
            
               
         
      
      
         
            ANEXA III
            Formular de răspuns la o cerere de asistență
            RĂSPUNS LA O CERERE DE ASISTENȚĂ
            
               
            
               
         
      
      
         
            ANEXA IV
            Formular pentru furnizarea unui schimb de informații nesolicitat
            SCHIMB DE INFORMAȚII NESOLICITAT